Publication: Magyar Közlöny
Issue: MK-1998-70 (Year: 1998, Number: 70)
Era: 1990-2004
Section: a 33/1998. (VII. 31.) BM rendelethez
Paragraph Index: 178

7. Az OEVI feladatai 7.1. A szavazás napja előtt: — a választás-előkészítő rendszerből kinyomtatja a választási dokumentumok kitöltéséhez szükséges azonosítók listáját, és minden HVI-be eljuttatja, — fogadja és rögzíti a HVI-ktől érkező „Ellenőrzőlap” adatait. 7.2. A szavazás napján A jelentések második gyűjtőhelye az OEVI. Itt történik a napközbeni jelentések számítógépes adatfeldolgozása és hálózati adattovábbítása a TVI-nek, OVI-nak. Az OEVI vezetője köteles biztosítani, hogy az OEVKhoz tartozó HVI-k vezetői által adott jelentéseket az OEVI szervezetten fogadja és zökkenőmentesen feldolgozza. Az adatgyűjtést a helyi adottságoknak megfelelően úgy kell megszervezni, hogy a települések/szavazókörök adatai lehetőleg 15 percen belül begyűjthetők legyenek. A gyűjtött adatok számítógépes feldolgozásához segítséget nyújt a „Gyűjtőlap”, amelynek kitöltése főleg azokban az OEVK-kben célszerű, melyekhez sok település tartozik. A jelentések feldolgozásának és továbbításának időpontjai az OEVI-ben: 7.30—7.45, 9.15—9.30, 11.15—11.30, 13.15—13.30, 15.15—15.30, 17.45—18.00.

Source: https://magyarkozlony.hu/hivatalos-lapok/fc5389b43bf5eebd1d240aa392076abd4f292ba8/dokumentumok/71bc51ff4da403ce765158cfaead915f58bea4f8/letoltes